Covid-19: Hoe om ligte gevalle tuis te hanteerArgieffoto ter illustrasie (Foto: Unsplash) Ligte gevalle van die koronavirus (Covid-19) kan tuis soos griep behandel word deur goed na jou gesondheid om te sien en jouself te isoleer. Maroela Media het vroeër berig dat mense op sowat die vyfde dag nadat die virus opgedoen is, simptome begin voel en teen sowat die agtste dag sal weet of dit ŉ ernstige geval is of nie. Mense wat die virus slegs in ŉ ligte graad opgedoen het en wat oor die algemeen gesond is, kan tuis, in isolasie, behandel word. Dr. Hantie Nienaber, algemene praktisyn van die mediese sentrum @Health in Centurion, sê die belangrikste ding wat jy kan doen as jy tuis die virus beveg, is om jouself van jou gesin te isoleer. “ŉ Nies kan ses meter ver trek, ŉ hoes trek drie meter ver en gewone uitaseming bereik mense wat selfs twee meter ver is,” sê Nienaber. As dit onvermydelik is om ander mense in die huis te hê, stel sy die volgende maatreëls voor: Nienaber stel voor dat gewone griepbehandeling vir Covid-19 toegepas kan word as jy ŉ ligte geval het en nie ŉ risiko het om ernstig siek te word nie. Besoek jou dokter om te weet of jy ŉ hoë risiko geval is of nie. Volg hierdie maatreëls tuis as jy die koronavirus het: Hoewel bogenoemde jou kan help om beter te voel, sê Nienaber dit is uiters belangrik om voorsorg te tref om niemand anders aan te steek nie, aangesien ŉ mens nie weet wie ŉ hoërisikogeval sal wees nie. Dit is belangrik om vir minstens 14 dae in isolasie te leef. Healthline stel voor dat jy kos eet wat jou liggaam die nodige energie en voedingstowwe gee wat dit nodig het om te funksioneer. Kos soos: Lees hier oor nog gesonde kos wat jou immuunstelsel versterk. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.